Машраб Файзулло

Машраб Файзулло Курбоналӣ (Файзуллоев Машраб Қурбоналиевич; тав. 4 декабри 1973, Балҷувон, вилояти Кӯлоб, ҶШС Тоҷикистон) — иқтисоддон, доктори илмҳои иқтисод (2012), профессор (2018). Вакили Маҷлиси намояндагони Маҷлиси Олии Ҷумҳурии Тоҷикистон даъвати  VI. Ректори Донишгоҳи (Славянии) Русияву Тоҷикистон ( аз 17 августи соли 2022).   

 Зиндагинома 
Машраб Файзулло Курбоналӣ хатмкардаи Донишгоҳи миллии Тоҷикистон (1995) ва шунавандаи курсҳои такмили ихтисоси Маркази тайёр намудани кадрҳои илмӣ-педагогӣ (ЦПНПК МГУ) (1997). Дар аспирантураи Донишгоҳи давлатии Маскав (1997—2000), Донишгоҳи байналмилалии бонкии Санкт-Петербург аз руйи ихтисоси «Идоракунии зиддибӯҳронии корхонаҳо» (2004) ва докторантураи Донишгоҳи давлатии иқтисод, омор ва информатикаи Москва (МЭСИ, 2009—2012), таҳсил намудааст. 

 Корнома 
Машраб Файзулло Курбоналӣ солҳои 1995—1997 ба ҳайси ассистенти кафедраи иқтисоди корхонаҳо ва соҳибкории Донишгоҳи миллии Тоҷикистон, солҳои 2006—2009 декани факултети таҳсили ғоибона ва мудири кафедраи «Менеҷменти инноватсионӣ»-и Донишкадаи молия ва иқтисоди Тоҷикистон кор кардааст. Аз моҳи ноябри соли 2001 то моҳи майи соли 2003 ба сифати муҳосиби Намояндагии Ширкати ҳавопаймоии Тоҷикистон (Tajikair) дар ш. Москва, аз моҳи майи соли 2003 то моҳи феврали 2006 дар вазифаҳои ҷонишини сардори Мудирияти корҳо, сардори шуъбаи сиёсати иқтисодии Вазорати нақлиёти Ҷумҳурии Тоҷикистон, сардори шуъбаи шартномаҳои КВД ҳавопаймоии «Тоҷикистон» фаъолият намудааст.   Аз моҳи январи 2013 ба сифати мудири кафедраи иқтисоди корхонаҳо ва соҳибкории Донишгоҳи миллии Тоҷикистон фаъолият намуд. Солҳои 2013—2015 мудири кафедраи назарияи иқтисодии Донишгоҳи (Славянии) Русияву Тоҷикистон. Аз моҳи марти соли 2015 декани факултаи иқтисодии донишгоҳи мазкур буд. Солҳои 2006—2009 раиси Шӯрои олимону муҳаққиқони ҷавони Тоҷикистон, узви Шӯрои диссертатсионии ҳимояи рисолаҳои номзадӣ ва доктории назди Донишгоҳи миллии Тоҷикистон буд. Дар Ирландия (1997) ва Ҷопон (2003) такмили ихтисос намудааст.
 Фаъолият дар порлумон 
Машраб Файзулло Курбоналӣ 1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон даъвати  VI интихоб шудааст. Шӯрои палатаи поёнии парлумон 14 декабри 2020 ӯро ба вазифаи раиси Кумитаи иқтисод ва молияи Маҷлиси намояндагони Маҷлиси Олии Ҷумҳурии Тоҷикистон пазируфт. Ӯ то 16 августи соли 2022 вакил ва раиси Кумита оид ба иқтисод ва молия дар  Маҷлиси намояндагони МО Ҷумҳурии Тоҷикистон даъвати  VI буд.

Машраб Файзулло Курбоналӣ аз моҳи августи соли 2022 то 3 ноябри соли 2025 ректори Донишгоҳи (Славянии) Русияву Тоҷикистон буд.
 Фаъолияти илмӣ 
Таълифоти илмиаш 6 монография, беш аз 182 мақолаҳои илмӣ ва 18 китобу дастурҳои таълимӣ мебошад.  Дар конфронсҳои байналмилалии илмӣ дар шаҳри Москва, Санкт-Петербург, Минск, Красноярск, Қазон, Воронеж, Волгоград, Рязан, Грозный, Тараз ширкат варзидааст. Таҳти роҳбарии ӯ 7 аспиранту унвонҷӯён дар дохили кишвар ва берун аз он рисолаҳои номзадӣ дифоъ намуданд. Раиси шӯрои диссертатсионии 6D.KOA-029, аъзои шўрои диссертатсионии 6D.KOA-004 барои дарёфти дараҷаи илмии доктори фалсафа(PhD), доктор аз рўи ихтисос, аъзои Шўрои диссертатсионии Д 999.020.02 ҳимояи рисолаҳои номзадӣ ва доктории назди ДМТ ва ДСРТ мебошад.  

 Мукофот 
  Барандаи Ҷоизаи Исмоили Сомонӣ дар соҳаи илму техника барои олимони ҷавон (2006)  
  Нишони «Аълочии маориф ва илми Тоҷикистон».
 медали «МПА СНГ. 30 лет» бо медали Ассамблеяи Парламентии СААД (ОДКБ) барои таҳкими ҳамкории парламентӣ дар СААД.
 унвони "Корманди Фахрии соҳаи маорифи Федератсияи Русия" барои хидматҳо дар соҳаи маориф ва меҳнати софдилона, бо фармони Вазорати илм ва маорифи Федератсияи Русия аз 26 июли соли 2019. 
 медали ҷашнии «30-солагии Истиқлолияти давлатии Ҷумҳурии Тоҷикистон» (2021).

 Осор 
Муаллифи 6 монография, зиёда аз 180 мақолаи илмӣ, 18 китобҳои дарсӣ ва дастурҳои таълимӣ.

 Инновационный менеджмент: методическое пособие. — Душанбе: ИЭТ, 2009;
 Инновации и венчурное инвестирование: тенденции и практика: монография. — М.: МЭСИ, 2010;
 Основы формирования национальной инновационной системы Монография: — Душанбе: Ирфон, 2015. — 354 с.ва диг.

 Эзоҳ 

Гурӯҳ:Вакилони Маҷлиси Намояндагони Ҷумҳурии Тоҷикистон даъвати VI
Гурӯҳ:Олимони Тоҷикистон
Гурӯҳ:Иқтисодшиносони Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Олимони Донишгоҳи славянии Русияву Тоҷикистон
Гурӯҳ:Омӯзгорони Тоҷикистон
Гурӯҳ:Олимон аз рӯи алифбо